भगवान श्रीकृष्ण ने गीता में कहा है 'यदा यदा हि धर्मस्य ग्लानिर्भवति भारत, अभ्युत्थानमधर्मस्य तदात्मानं सृज्याम्य्हम। परित्राणाय साधूनां विनाशाय च दुष्कृताम धर्मसंस्थाप्नार्थाय सम्भवामि युगे युगे। अर्थात जब जब धर्म का नाश होता है, इसमें कहीं उपासना पद्धति को नहीं माना है। धर्म याने परोपकाराय, जब लोग परपीड़ा में उद्यत होते हैं अर्थात अधर्म बढ़ता है तब तब धर्म की स्थापना करने सज्जनों की रक्षा करने और दुष्टों को अर्थात आतंकियों, बलात्कारियों या दूसरों को अनायाष पीड़ा पहुचाने वालों का संघार करने या दण्ड देने के लिए मैं प्रगट होता हूँ। अर्थात कृष्ण नहीं अपितु वह जगत नियंता जो जन जन में व्याप्त है किसी भी जीव में अपनी असीमित शक्ति दे देता है फिर चाहे वह मगर हो, सूअर हो, राम हों, कृष्ण हों, बुद्ध हों, महावीर हों, नानक हों, गांधी हों, मुहम्मद साहब हों या ईशा मशीह हों, सबने अपने अपने समय पर आवश्यकतानुसार लोक कल्याण का कार्य किया, भले ही उस समय कुछ बातों में वे मूल धर्म से हटे हों, इसीलिये उनमें से कई का बताया मार्ग अलग सम्प्रदाय बना जो उस समय उपयोगी और आवश्यक था। धर्म का पालन पहले शाषक करे फिर प्रजा को धर्म का अनुशरण करने के लिए विवश करे यही शाषक का कार्य है ; परन्तु जब शाषक ही अधर्मी हो तो महाभारत ही एक मार्ग बचता है। यदि लोग धर्म का पालन करने वाले हो (चाहे ईश्वर को जिस रूप में माने या न माने) तो कोई किसी की अनावश्यक हत्या कैसे करेगा? बलात्कार कैसे करेगा? घूष कैसे लेगा? दलाली कैसे लेगा? डाका कैसे डालेगा? भ्रूण हत्या कैसे करेगा? धर्म को मानने वाला समाज सहज ही अपराधमुक्त हो जाएगा। यदि समाज, राष्ट्र और विश्व, केवल मानव कल्याण ही नहीं अपितु सबका कल्याण चाहते है और अपराधमुक्त विश्व चाहते हैं तो सम्प्रदायों की कट्टरता को त्याग कर धार्मिक (परहित सरिष धरम नहीं भाई) होना ही होगा अन्यथा अशांति और विनाश निश्चित है।